આજની જનરેશન એક્સરસાઇઝ માટે જિમ નહીં પણ ડાન્સ તરફ વધારે ઍટ્રૅક્ટ થઈ રહી છે એનું કારણ જણાવતાં ઝુમ્બા ડાન્સ શીખવાડતી જલ્પા પુરી કહે છે, ‘આજની જનરેશન એમાં પણ જે ટીનેજર છે તે ડાન્સ તરફ વધારે ઍટ્રૅક્ટ થઈ રહ્યા છે, કેમ કે આજકાલ બહારનું ફૂડ ખાવાનો ક્રેઝ વધી રહ્યો છે. એ સાથે લાઇફ એટલી ફાસ્ટ થઈ ગઈ છે કે લોકોની પાસે જિમમાં જઈ ત્રણ-ચાર કલાક વિતાવવાનો સમય જ નથી હોતો. એ સાથે એ લોકોને ઇન્સ્ટન્ટ રિઝલ્ટ પણ જોઈએ છે. બીજું, તમે જિમમાં જાઓ તો જિમમાં તમને પર્સનલ ટ્રેઇનરની જરૂર પડે છે જે તમારે કઈ એક્સરસાઇઝ કરવી એના વિશે તમને ગાઇડ કરે છે. પણ ડાન્સ એક એવી એક્સરસાઇઝ છે જેમાં તમને કોઈ પર્સનલ ટ્રેઇનરની જરૂર પડતી નથી. એ સાથે ડાન્સમાં મ્યુઝિક સાથે ફન પણ છે. ડાન્સમાં તમે મ્યુઝિક સાથે એક્સરસાઇઝ કરીને પણ ઘણી કૅલરી બર્ન કરી શકો છો.’